ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി നവംബർ 19 ന് യുപി സന്ദർശിക്കുകയും 6250 കോടി രൂപയുടെ ഒന്നിലധികം വികസന പദ്ധതികൾ ആരംഭിക്കുകയും ചെയ്യും
ജലക്ഷാമം പരിഹരിക്കുന്നതിനും കർഷകർക്ക് ആവശ്യമായ ആശ്വാസം നൽകുന്നതിനുമുള്ള പദ്ധതികൾ മഹോബയിൽ പ്രധാനമന്ത്രി ഉദ്ഘാടനം ചെയ്യും
600 മെഗാവാട്ടിന്റെ അൾട്രാമെഗ സൗരോർജ്ജ പാർക്കിന്റെ തറക്കല്ലിടലും ഝാൻസിയിലെ അടൽ ഏകതാ പാർക്കിന്റെ ഉദ്ഘാടനവും പ്രധാനമന്ത്രി നിർവഹിക്കും
പ്രധാനമന്ത്രി നരേന്ദ്ര മോദി 2021 നവംബർ 19 ന് ഉത്തർപ്രദേശിലെ മഹോബ, ഝാൻസി ജില്ലകൾ സന്ദർശിക്കും.
ഉത്തർ പ്രദേശിലെ മഹോബയിൽ ജലക്ഷാമം ലഘൂകരിക്കാനുള്ള ഒരു സുപ്രധാന സംരംഭമായി, ഒന്നിലധികം പദ്ധതികൾ പ്രധാനമന്ത്രി 2021 നവംബർ 19 ന് ഉച്ച തിരിഞ്ഞു 2 .45 ന് ഉദ്ഘാടനം ചെയ്യും. മേഖലയിലെ ജലക്ഷാമം പരിഹരിക്കുന്നതിനും കർഷകർക്ക് ആവശ്യമായ ആശ്വാസം നൽകുന്നതിനും ഈ പദ്ധതികൾ സഹായിക്കും. ഈ പദ്ധതികളിൽ അർജുൻ സഹായക് പദ്ധതി, രതൗലി വീർ പദ്ധതി, ഭോനി അണക്കെട്ട് പദ്ധതി, മജ്ഗാവ്-ചില്ലി സ്പ്രിംഗ്ളർ പദ്ധതി എന്നിവ ഉൾപ്പെടുന്നു. ഈ പദ്ധതികളുടെ സഞ്ചിത ചെലവ് 3250 കോടി രൂപയാണ്കോ. ഇവ പ്രവർത്തനക്ഷമമാകുന്നതോടെ മഹോബ, ഹമീർപൂർ, ബന്ദ, ലളിത്പൂർ ജില്ലകളിലെ ഏകദേശം 65000 ഹെക്ടർ സ്ഥലത്തെ ജലസേചനത്തിന് സഹായിക്കും, ഇത് മേഖലയിലെ ലക്ഷക്കണക്കിന് കർഷകർക്ക് പ്രയോജനം ചെയ്യും. ഈ പദ്ധതികൾ പ്രദേശത്തിന് കുടിവെള്ളവും ലഭ്യമാക്കും.
വൈകുന്നേരം 5:15 ന്, ഝാൻസിയിലെ ഗരൗതയിൽ 600 മെഗാവാട്ടിന്റെ അൾട്രാമെഗാ സൗരോർജ്ജ പാർക്കിന്റെ തറക്കല്ലിടൽ ചടങ്ങിൽ പ്രധാനമന്ത്രി പങ്കെടുക്കും. 3000 കോടിയിലധികം രൂപ ചെലവിലാണ് ഇത് നിർമ്മിക്കുന്നത്, ഇത് വിലകുറഞ്ഞ വൈദ്യുതിയുടെയും ഗ്രിഡ് സ്ഥിരതയുടെയും ഇരട്ട ആനുകൂല്യങ്ങൾ നൽകാൻ സഹായിക്കും.
ഝാൻസിയിലെ അടൽ ഏകതാ പാർക്കും പ്രധാനമന്ത്രി ഉദ്ഘാടനം ചെയ്യും. മുൻ പ്രധാനമന്ത്രി ശ്രീ അടൽ ബിഹാരി വാജ്പേയിയുടെ പേരിലുള്ള ഈ പാർക്ക് 11 കോടിയിലധികം രൂപ ചെലവിലാണ് നിർമ്മിച്ചിരിക്കുന്നത്. ഏകദേശം 40,000 ചതുരശ്ര മീറ്റർ വിസ്തൃതിയിലാണ് ഇത് നിർമ്മിച്ചിരിക്കുന്നത്. ഇവിടെ ഒരു ലൈബ്രറിയും ശ്രീ അടൽ ബിഹാരി വാജ്പേയിയുടെ പ്രതിമയും ഉണ്ടായിരിക്കും. സ്റ്റാച്യു ഓഫ് യൂണിറ്റിയുടെ പിന്നണിക്കാരനായ പ്രശസ്ത ശിൽപിയായ ശ്രീറാം സുതാറാണ് പ്രതിമ നിർമ്മിച്ചത്.
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ്, 2017 സെപ്റ്റംബർ മുതൽ 2021 സെപ്തംബര് വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്. ഇത് സംബന്ധിച്ച വിശദമായ കുറിപ്പ് അനുബന്ധമായി ചേർത്തിരിക്കുന്നു.
ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/nov/doc2021112521.pdf
തെരഞ്ഞെടുപ്പ് കമ്മീഷന്
രാജ്യസഭാ സീറ്റ് ഒഴിവ്: കേരളത്തിലേതുള്പ്പെടെ രണ്ടു സീറ്റിലേക്കുള്ള ഉപതെരഞ്ഞെടുപ്പ് ഓഗസ്റ്റ് 24 ന്
കേരളത്തിലേതുള്പ്പെടെ രണ്ടു രാജ്യസഭാ സീറ്റിലേക്കുള്ള ഉപതെരഞ്ഞെടുപ്പ് തീയതി പ്രഖ്യാപിച്ചു. ഓഗസ്റ്റ് 24നാണ് കേരളം, ഉത്തര്പ്രദേശ് എന്നിവിടങ്ങളില് ഒഴിവുവന്ന സീറ്റുകളിലേക്കുള്ള വോട്ടെടുപ്പ്. അന്നു വൈകിട്ടുതന്നെ ഫലപ്രഖ്യാപനവും നടക്കും.
(ശ്രീ. എം.പി. വീരേന്ദ്ര കുമാര് അന്തരിച്ച ഒഴിവിലേക്കാണു കേരളത്തില് തെരഞ്ഞെടുപ്പ്. ശ്രീ. ബേനി പ്രസാദ് വര്മയുടെ നിര്യാണത്തെത്തുടര്ന്നു ഉത്തര്പ്രദേശിലും തെരഞ്ഞെടുപ്പ് നടക്കും.
നാമനിര്ദ്ദേശ പത്രിക സമര്പ്പിക്കാനുള്ള അവസാന തീയതി
2020 ഓഗസ്റ്റ് 13 ആണ്. സൂക്ഷ്മപരിശോധന ഓഗസ്റ്റ് 14 നു നടക്കും. പത്രിക പിന്വലിക്കാനുള്ള അവസാന തീയതി ഓഗസ്റ്റ് 17 ആണ്. ഓഗസ്റ്റ് 24 തിങ്കളാഴ്ച രാവിലെ 9 മുതല് വൈകിട്ട് 4 വരെയാണ് വോട്ടെടുപ്പ്.
കോവിഡ് 19 മാനദണ്ഡങ്ങള് അനുസരിച്ച് തെരഞ്ഞെടുപ്പ് നടത്തണമെന്നും നിര്ദ്ദേശങ്ങള് പാലിക്കുന്നുണ്ടെന്ന് ഉറപ്പുവരുത്താന് സംസ്ഥാനത്തെ ഒരു മുതിര്ന്ന ഉദ്യോഗസ്ഥനെ നിയോഗിക്കണമെന്നും തെരഞ്ഞെടുപ്പ് കമ്മീഷന് ചീഫ് സെക്രട്ടറിമാര്ക്ക് നിര്ദേശം നല്കി.
വാണിജ്യ വ്യവസായ മന്ത്രാലയം
ശ്രീ പിയൂഷ് ഗോയൽ അഞ്ച് ദിവസത്തെ ഓസ്ട്രേലിയ സന്ദർശനം ആരംഭിച്ചു
(ന്യൂ ഡൽഹി: ഏപ്രിൽ 5, 2022
കേന്ദ്ര വാണിജ്യ-വ്യവസായ, ഉപഭോക്തൃകാര്യ, ഭക്ഷ്യ-പൊതുവിതരണ, ടെക്സ്റ്റൈൽസ് മന്ത്രി ശ്രീ പിയൂഷ് ഗോയൽ, അഞ്ച് ദിവസത്തെ ഓസ്ട്രേലിയ സന്ദർശനത്തിനായി ഇന്ന് ന്യൂ ഡൽഹിയിൽ നിന്ന് പുറപ്പെട്ടു. ഏപ്രിൽ 2 ശനിയാഴ്ച, ഇന്ത്യയും ഓസ്ട്രേലിയയും സാമ്പത്തിക സഹകരണവും വ്യാപാര കരാറും  ഒപ്പുവെച്ചതിന് പിന്നാലെയാണ് അദ്ദേഹത്തിന്റെ സന്ദർശനം.
സന്ദർശന വേളയിൽ, ശ്രീ ഗോയൽ ഓസ്ട്രേലിയയുടെ വ്യാപാര, വിനോദ സഞ്ചാര, നിക്ഷേപ മന്ത്രി ഡാൻ ടെഹനുമായി ഇ.സി.ടി.എ മുന്നോട്ട് കൊണ്ടുപോകുന്നത് സംബന്ധിച്ച് വിപുലമായ ചർച്ചകൾ നടത്തും.
ഒരു ദശാബ്ദത്തിനിപ്പുറം, ഒരു വികസിത രാജ്യവുമായുള്ള ഇന്ത്യയുടെ ആദ്യത്തെ വ്യാപാര കരാറാണ് ഇ സി ടി എ. ഇരു രാജ്യങ്ങളും തമ്മിലുള്ള വ്യാപാരം മെച്ചപ്പെടുത്തുന്നതിനുള്ള ഒരു വ്യവസ്ഥാപിത സംവിധാനം ഇത് ഉറപ്പുനൽകുന്നു.
ഓസ്ട്രേലിയൻ പ്രധാനമന്ത്രിയുടെ പ്രത്യേക വാണിജ്യ പ്രതിനിധി ടോണി ആബട്ട്, നിരവധി മന്ത്രിമാർ എന്നിവരുമായും ശ്രീ ഗോയൽ ചർച്ച നടത്തും.
ഇന്ത്യയുടെ 17-ാമത്തെ വലിയ വ്യാപാര പങ്കാളിയാണ് ഓസ്ട്രേലിയ. അതേസമയം, ഓസ്ട്രേലിയയുടെ 9-ാമത്തെ വലിയ വ്യാപാര പങ്കാളിയാണ് ഇന്ത്യ. ഇ സി ടി എ കരാർ വഴി അടുത്ത 5 വർഷത്തിനുള്ളിൽ ഉഭയകക്ഷി വ്യാപാരം 27.5 ബില്യൺ ഡോളറിൽ നിന്ന്  45 മുതൽ 50 ബില്യൺ ഡോളർ വരെ, ഏകദേശം ഇരട്ടിയായി വർദ്ധിക്കുമെന്ന് പ്രതീക്ഷിക്കുന്നു. ഇ സി ടി എ, പുതിയ തൊഴിലവസരങ്ങൾ സൃഷ്ടിക്കുകയും ജീവിത നിലവാരം ഉയർത്തുകയും ഇരു രാജ്യങ്ങളിലെയും ജനങ്ങളുടെ മൊത്തത്തിലുള്ള ക്ഷേമം വർദ്ധിപ്പിക്കുകയും ചെയ്യുമെന്ന് പ്രതീക്ഷിക്കുന്നു. അടുത്ത അഞ്ച് വർഷത്തിനുള്ളിൽ പത്തുലക്ഷം തൊഴിലവസരങ്ങൾ സൃഷ്ടിക്കപ്പെടും എന്നും പ്രതീക്ഷിക്കുന്നു.
ആരോഗ്യ, കുടുംബക്ഷേമ മന്ത്രാലയം
87.25 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, ഒക്ടോബർ 1, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 87.25 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
5 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 131
രാജ്യരക്ഷാ മന്ത്രാലയം
2021-22 സാമ്പത്തിക വർഷത്തിൽ മൂലധന ഏറ്റെടുക്കൽ ബജറ്റിന്റെ 65.50% ആഭ്യന്തര ഏറ്റെടുക്കലിനായി പ്രതിരോധ മന്ത്രാലയം ഉപയോഗിച്ചു
(ന്യൂ ഡൽഹി: ഏപ്രിൽ 20, 2022
2021-22 സാമ്പത്തിക വർഷത്തിൽ, മൂലധന ഏറ്റെടുക്കൽ ബജറ്റിന്റെ 64% ആഭ്യന്തര വ്യവസായത്തിനായി പ്രതിരോധ മന്ത്രാലയം നീക്കിവച്ചു. 2021-22 സാമ്പത്തിക വർഷത്തിന്റെ അവസാനത്തോടെ, മൂലധന ഏറ്റെടുക്കൽ ബജറ്റിന്റെ 65.50% ഇന്ത്യൻ വ്യവസായത്തിലൂടെ തദ്ദേശീയ സംഭരണത്തിനായി ഉപയോഗിച്ചുകൊണ്ട് പ്രതിരോധ മന്ത്രാലയം ലക്ഷ്യത്തിൽ കൂടുതൽ നേട്ടം കൈവരിച്ചു. പ്രധാനമന്ത്രി ശ്രീ നരേന്ദ്ര മോദിയുടെ "ആത്മനിര്ഭര് ഭാരത്" എന്ന ദർശനം സാക്ഷാത്ക്കരിക്കാൻ ഇതിലൂടെ മന്ത്രാലയത്തിന് കഴിഞ്ഞു.
2022 മാർച്ചിലെ പ്രാഥമിക ചെലവ് റിപ്പോർട്ട് പ്രകാരം, 2021-22 സാമ്പത്തിക വർഷത്തിൽ പ്രതിരോധ സേവന ബജറ്റിന്റെ 99.50% പ്രതിരോധ മന്ത്രാലയത്തിന് ഉപയോഗപ്പെടുത്താൻ സാധിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രി ഒക്ടോബർ 20 ന് യുപി സന്ദർശിക്കും; കുശിനഗർ അന്താരാഷ്ട്ര വിമാനത്താവളം ഉദ്ഘാടനം ചെയ്യും
മഹാപരിനിർവാണ ക്ഷേത്രത്തിലെ അഭിധമ്മ ദിനത്തോടനുബന്ധിച്ചുള്ള പരിപാടിയിൽ പ്രധാനമന്ത്രി പങ്കെടുക്കും
കുശിനഗറിലെ രാജകിയ മെഡിക്കൽ കോളേജിന്റെ ശിലാസ്ഥാപനവും കുശിനഗറിലെ വിവിധ വികസന പദ്ധതികളുടെ ഉദ്ഘാടനവുംതറക്കല്ലിടലും പ്രധാനമന്ത്രി നിർവഹിക്കും
പ്രധാനമന്ത്രി ശ്രീ നരേന്ദ്ര മോദി 2021 ഒക്ടോബർ 20 ന് ഉത്തർപ്രദേശ് സന്ദർശിക്കും. രാവിലെ 10 മണിയ്ക്ക് പ്രധാനമന്ത്രി കുശിനഗർ അന്താരാഷ്ട്ര വിമാനത്താവളം ഉദ്ഘാടനം ചെയ്യും. തുടർന്ന്, 11:30 ന്, മഹാപരിനിർവാണ ക്ഷേത്രത്തിൽ അഭിധമ്മ ദിനത്തോടനുബന്ധിച്ചുള്ള ഒരു പരിപാടിയിൽ അദ്ദേഹം പങ്കെടുക്കും. അതിനുശേഷം, ഏകദേശം 1:15 ന് , കുശിനഗറിലെ വിവിധ വികസന പദ്ധതികളുടെ ഉദ്ഘാടനത്തിനും ശിലാസ്ഥാപനത്തിനുമുള്ള ഒരു പൊതു പരിപാടിയിലും പ്രധാനമന്ത്രി പങ്കെടുക്കും.
കുശിനഗർ അന്താരാഷ്ട്ര വിമാനത്താവളത്തിന്റെ ഉദ്ഘാടനം :
കുശിനഗർ അന്താരാഷ്ട്ര വിമാനത്താവളത്തിന്റെ ഉദ്ഘാടന ദിവസത്തിലെ ആദ്യ വിമാനം ശ്രീലങ്കയിലെ കൊളംബോയിൽ നിന്നാണ് എത്തുക. പ്രദർശനത്തിനായി കൊണ്ടുവരുന്ന വിശുദ്ധ തിരുശേഷിപ്പിനൊപ്പമുള്ള 12 അംഗ സംഘമുൾപ്പെടെ നൂറിലധികം ബുദ്ധ സന്യാസിമാരും ,ഉണ്ടാകും.. ശ്രീലങ്കയിലെ ബുദ്ധമതത്തിലെ നാല് നികാതകളായ അസ്ഗിരിയ, അമരപുര, രമണ്യ, മാൽവട്ട, എന്നിവയുടെ അനുനായകരും ഉപമേധാവികളും പ്രതിനിധി സംഘത്തിൽ ഉൾപ്പെടുന്നു, ഒപ്പം കാബിനറ്റ് മന്ത്രി നാമൽ രാജപക്സെയുടെ നേതൃത്വത്തിലുള്ള ശ്രീലങ്കൻ ഗവണ്മെന്റിന്റെ അഞ്ച് മന്ത്രിമാരും. പ്രതിനിധി സംഘത്തിൽ ഉൾപ്പെടും.
കുശിനഗർ അന്താരാഷ്ട്ര വിമാനത്താവളം ഏകദേശം 260 കോടി രൂപ ചെലവിൽ നിർമ്മിച്ചതാണ്.. ഇത് ആഭ്യന്തരവും അന്തർദേശീയവുമായ തീർത്ഥാടകർക്ക് ബുദ്ധന്റെ മഹാപരിനിർവ്വാണ സ്ഥലം സന്ദർശിക്കാൻ സഹായിക്കും, കൂടാതെ ലോകമെമ്പാടുമുള്ള ബുദ്ധമത തീർത്ഥാടന കേന്ദ്രങ്ങളെ ബന്ധിപ്പിക്കുന്നതിനുള്ള ഒരു ശ്രമമാണിത്. ഈ വിമാനത്താവളം ഉത്തർപ്രദേശിലെയും ബീഹാറിലെയും സമീപ ജില്ലകളിലുള്ളവർക്കും പ്രയോജനപ്പെടും . ഈ മേഖലയിലെ നിക്ഷേപവും തൊഴിലവസരങ്ങളും വർദ്ധിപ്പിക്കുന്നതിനുള്ള ഒരു സുപ്രധാന ചുവടുവയ്പ്പാണിത്
മഹാപരിനിർവാണ ക്ഷേത്രത്തിലെ അഭിധമ്മ ദിനം
പ്രധാനമന്ത്രി മഹാപരിനിർവാണ ക്ഷേത്രം സന്ദർശിക്കും, ബുദ്ധന്റെ പ്രതിമയിൽ അർച്ചനയും അലങ്കാര വസ്ത്രവും അർപ്പിക്കുകയും ബോധി വൃക്ഷത്തൈ നടുകയും ചെയ്യും.
അഭിധമ്മ ദിനത്തോടനുബന്ധിച്ച് സംഘടിപ്പിക്കുന്ന പരിപാടിയിൽ പ്രധാനമന്ത്രി പങ്കെടുക്കും. ഈ ദിവസം ബുദ്ധമത സന്യാസിമാർക്കുള്ള മൂന്ന് മാസത്തെ മഴകാല ഏകാന്തവാസത്തിന്റെ അവസാനത്തെ ,വർഷവാസ് അല്ലെങ്കിൽ വസ്സയെ പ്രതീകവൽക്കരിക്കുന്നു. ഈക്കാലയളവിൽ അവർ വിഹാരയിലോ ആശ്രമത്തിലോ ഒരിടത്ത് താമസിക്കുകയും പ്രാർത്ഥിക്കുകയും ചെയ്യുന്നു. ശ്രീലങ്ക, തായ്ലൻഡ്, മ്യാൻമർ, ദക്ഷിണ കൊറിയ, നേപ്പാൾ, ഭൂട്ടാൻ, കംബോഡിയ എന്നിവിടങ്ങളിൽ നിന്നുള്ള പ്രമുഖ സന്യാസികളും വിവിധ രാജ്യങ്ങളിലെ അംബാസഡർമാരും പരിപാടിയിൽ പങ്കെടുക്കും.
ഗുജറാത്തിലെ വഡ്നഗറിൽ നിന്നും മറ്റ് സ്ഥലങ്ങളിൽ നിന്നും ഖനനം ചെയ്ത അജന്ത ചുമര്ച്ചിത്രങ്ങൾ, ബുദ്ധ സൂത്ര കാലിഗ്രാഫി, ബുദ്ധ കലാരൂപങ്ങൾ എന്നിവയുടെ പ്രദർശനം പ്രധാനമന്ത്രി സന്ദർശിക്കും.
വികസന പദ്ധതികളുടെ ഉദ്ഘാടനവും തറക്കല്ലിടലും
കുശിനഗറിലെ ബർവാ ജംഗലിലെ ഒരു പൊതു പരിപാടിയിൽ പ്രധാനമന്ത്രി പങ്കെടുക്കും. പരിപാടിയിൽ, 280 കോടിയിലധികം രൂപ ചെലവിൽ നിർമ്മിക്കുന്ന കുശിനഗറിലെ രാജകിയ മെഡിക്കൽ കോളേജിന്റെ ശിലാസ്ഥാപനം അദ്ദേഹം നിർവഹിക്കും. മെഡിക്കൽ കോളേജിൽ 500 കിടക്കകളുള്ള ആശുപത്രിയും 2022-2023 അക്കാദമിക് സെഷനിൽ എംബിബിഎസ് കോഴ്സിൽ 100 വിദ്യാർത്ഥികൾക്ക് പ്രവേശനം നൽകും. 180 കോടിയിലധികം വരുന്ന 12 വികസന പദ്ധതികളുടെ ഉദ്ഘാടനവും ശിലാസ്ഥാപനവും പ്രധാനമന്ത്രി നിർവഹിക്കും.
(
PIB Headquarters
വാക്ക് ഇന് ഇന്റര്വ്യൂ
കൊച്ചിയിലെ സെന്ട്രല് ഇന്സ്റ്റിറ്റ്യൂട്ട് ഓഫ് ഫിഷറീസ് ടെക്നോളജിയില് സീനിയര് റിസര്ച്ച് ഫെല്ലോ തസ്തികയിലെ കരാര് അടിസ്ഥാനത്തിലുള്ള താത്കാലിക ഒഴിവിലേക്ക് 2019 മാര്ച്ച് 01ന് രാവിലെ 10 മണിയ്ക്ക് വാക്ക്-ഇന്-ഇന്റര്വ്യൂ നടത്തുന്നു. 2022 വരെയാണ് പ്രോജക്ടിന്റെ കാലാവധി. കൂടുതല് വിവരങ്ങള് ഇന്സ്റ്റിറ്റ്യൂട്ടിന്റെ www.cift.res.in എന്ന വെബ്സൈറ്റില് ലഭ്യമാണ്.
IE/ BSN
(Visitor Counter : 10
പ്രധാനമന്ത്രിയുടെ ഓഫീസ്
തെലങ്കാനയിലെ നാഗാർക്കർനൂൾ അപകടം : പ്രധാനമന്ത്രി അനുശോചിച്ചു
പി എം എൻ ആർ എഫിൽ നിന്നും സഹായധനവും പ്രഖ്യാപിച്ചു
തെലങ്കാനയിലെ നാഗാർക്കർനൂളിൽ ഉണ്ടായ അപകട ത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"തെലങ്കാനയിലെ നാഗാർക്കർനൂളിൽ ഒരു അപകട ത്തിൽ തങ്ങളുടെ പ്രിയപ്പെട്ടവരെ നഷ്ടപ്പെട്ടവർക്ക് അനുശോചനം അറിയിച്ചു. പരിക്കേറ്റവർ എത്രയും വേഗം സുഖം പ്രാപിക്കട്ടെ. പിഎംഎൻആർഎഫിൽ നിന്ന് രണ്ട് ലക്ഷം രൂപ വീതം . മരണമടഞ്ഞവരുടെ അടുത്ത ബന്ധുക്കൾക്കും പരിക്കേറ്റവർക്ക് 50,000 രൂപയും നൽകുമെന്നും പ്രധാനമന്ത്രി പ്രഖ്യാപിച്ചു .
ആരോഗ്യ, കുടുംബക്ഷേമ മന്ത്രാലയം
ടീക്ക ഉത്സവത്തിന്റെ മൂന്നാംദിവസം രാജ്യത്ത് വിതരണം ചെയ്ത കോവിഡ് വാക്സിൻ ഡോസുകളുടെ ആകെ എണ്ണം 10.85 കോടി കടന്നു.
•കഴിഞ്ഞ 24 മണിക്കൂറിൽ 40 ലക്ഷത്തിലധികം കോവിഡ് വാക്സിൻ ഡോസ് നൽകി.
• പ്രതിദിനം ഉയർന്ന ശരാശരി നിരക്കിൽ, ഇന്ത്യയിൽ കോവിഡ് വാക്സിനുകൾ നൽകുന്നു
• പ്രതിദിന കോവിഡ് കേസുകളുടെ എണ്ണം , 10 സംസ്ഥാനങ്ങളിൽ കൂടുതൽ.
ടീക്ക ഉത്സവത്തിന്റെ മൂന്നാംദിവസം രാജ്യത്ത് വിതരണം ചെയ്ത വാക്സിൻ ഡോസുകളുടെ ആകെ എണ്ണം 10.85 കോടി കടന്നു.
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 16,08,448 സെഷനുകളിലായി 10,85,33,085 വാക്സിൻ ഡോസ് വിതരണം ചെയ്തു.
ഇതിൽ 90,33,621 ആരോഗ്യപ്രവർത്തകർ , 55,58,103 ആരോഗ്യപ്രവർത്തകർ ,1,00,78,589 മുന്നണിപ്പോരാളികൾ , 49,19,212 മുന്നണി പ്രവർത്തകർ , 45-60പ്രായമുള്ളവർ 3,42,18,175 പേർ , 7,59,654,60 വയസ്സിനു മുകളിൽ പ്രായമുള്ള 4,17,12,654 22,53,077, ഗുണഭോക്താക്കൾ എന്നിവർ ഉൾപ്പെടുന്നു.
രാജ്യത്തെ ഇതുവരെ നൽകിയ ആകെ വാക്സിൻ ഡോസുകളിൽ 60.16% വും 8 സംസ്ഥാനങ്ങളിൽ.
കഴിഞ്ഞ 24 മണിക്കൂറിൽ 40 ലക്ഷത്തിലധികം ഡോസ് വാക്സിൻ നൽകി.
വാക്സിനേഷൻ യജ്ഞത്തിന്റെ 87-മത്ദിവസം 40,04,521 ഡോസ് വാക്സിൻ വിതരണം ചെയ്തു. ഇതിൽ 34,55,640 ഗുണഭോക്താക്കൾ ആദ്യ ഡോസ് വാക്സിൻ സ്വീകരിച്ചു. 5,48,881പേർ രണ്ടാം ഡോസ് വാക്സിനും സ്വീകരിച്ചു.
പ്രതിദിനം ശരാശരി 41,69,609 വാക്സിൻ ഡോസുകൾ എന്ന നിരക്കിൽ ആഗോളതലത്തിൽ ഇന്ത്യ വാക്സിൻ വിതരണത്തിൽ ഒന്നാം സ്ഥാനത്ത് തുടരുന്നു.
രാജ്യത്ത് പുതുതായി രോഗം സ്ഥിരീകരിക്കുന്ന വരുടെ എണ്ണം വർദ്ധിക്കുന്നു.കഴിഞ്ഞ 24 മണിക്കൂറിൽ 1,61,736 പുതിയ കേസുകൾ റിപ്പോർട്ട് ചെയ്തു.
മഹാരാഷ്ട്ര, ചത്തീസ്ഗഡ്, കർണാടക, ഉത്തർപ്രദേശ്,ഡൽഹി, മധ്യപ്രദേശ്,തമിഴ്നാട്, കേരളം , ഗുജറാത്ത്, രാജസ്ഥാൻ എന്നീ 10 സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന. പുതിയ രോഗികളുടെ 80.80 ശതമാനവും ഈ സംസ്ഥാനങ്ങളിൽനിന്നും.
. മഹാരാഷ്ട്രയിലാണ് ഏറ്റവും കൂടുതൽ - 51,751. ചത്തീസ്ഗഡിൽ 13,576 പേർക്കും ഉത്തർപ്രദേശിൽ 13,604 പേർക്കും പുതുതായി രോഗം റിപ്പോർട്ട് ചെയ്തു.
16 സംസ്ഥാനങ്ങളിൽ പ്രതിദിന രോഗബാധിതരുടെ എണ്ണത്തിൽ വർധന.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 12,64,698ആയി. ഇത് രാജ്യത്ത് ആകെ രോഗികളുടെ എണ്ണത്തിന്റെ 9.24 %ആണ് . കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ ആകെ എണ്ണത്തിൽ 63,689 പേരുടെ കുറവ് രേഖപ്പെടുത്തി. മഹാരാഷ്ട്ര, ഛത്തീസ്ഗഡ് കർണാടകം, കേരളം, ഉത്തർപ്രദേശ് എന്നീ 5 സംസ്ഥാനങ്ങളിലാണ് നിലവിൽ ചികിത്സയിലുള്ള രോഗികളുടെ 68.85% വും. ഇതിൽ മഹാരാഷ്ട്രയിൽ മാത്രം ആകെ രോഗികളുടെ 44.78% രോഗികൾ.
രാജ്യത്ത് ഇതുരെ 1,22,53,697പേർ രോഗ മുക്തരായി. 89.51%ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 97,168 പേർ രോഗ മുക്തരായി.
കഴിഞ്ഞ 24 മണിക്കൂറിൽ 879 മരണം റിപ്പോർട്ട് ചെയ്തു. ഇവയിൽ 88.05 ശതമാനവും 10 സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും കൂടുതൽ മരണം-258. ഛത്തീസ്ഗഡിൽ 132 പേരുടെയും മരണം കഴിഞ്ഞ 24 മണിക്കൂറിൽ റിപ്പോർട്ട് ചെയ്തു.
കഴിഞ്ഞ 24 മണിക്കൂറിൽ 13 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ ഒരു കോവിഡ് മരണവും റിപ്പോർട്ട് ചെയ്തിട്ടില്ല. ജമ്മു കാശ്മീർ, ആസാം ലഡാക്ക്, നാഗാലാൻഡ്, ത്രിപുര, മേഘാലയ, സിക്കിം ,മിസോറാം,മണിപ്പൂർ,ദാദ്ര& നഗർ ഹവേലി, ദാമൻ& ദിയു, ലക്ഷദ്വീപ്, ആന്തമാൻ&നികോബാർ ദ്വീപ്,അരുണാചൽപ്രദേശ് എന്നിവയാണവ
ധനകാര്യ മന്ത്രാലയം
നൈപുണ്യവും വൈദഗ്ദ്ധ്യവുമുള്ള തൊഴിൽ സേനയെ സജ്ജമാക്കാൻ ദൗത്യരൂപേണയുള്ള പ്രവർത്തനങ്ങൾക്ക് ഗവണ്മെന്റ് പ്രതിജ്ഞാബദ്ധം
തൊഴിലധിഷ്ഠിത വിദ്യാഭ്യാസത്തെ പൊതുവിദ്യാഭ്യാസവുമായി സംയോജിപ്പിക്കുന്നതും തൊഴിലധിഷ്ഠിത വിദ്യാഭ്യാസത്തിന്റെ മുഖ്യധാരാവത്ക്കരണവും രാജ്യത്തെ വിദ്യാഭ്യാസ സമ്പ്രദായത്തിലെ തന്നെ പ്രധാന പരിഷ്കാരമായി മാറുകയാണ്. 2022-23 സാമ്പത്തിക സർവേ കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി നിർമല സീതാരാമൻ ഇന്ന് പാർലമെന്റിൽ അവതരിപ്പിച്ചു.
2021 സാമ്പത്തിക വർഷത്തെ പീരിയോഡിക് ലേബർ ഫോഴ്സ് സർവേ  FY21 കാണിക്കുന്നത്, ഔപചാരിക തൊഴിൽ/സാങ്കേതിക പരിശീലനം, യുവാക്കൾക്കിടയിലും  ജോലിയെടുക്കുന്ന ജനസംഖ്യയുടെ ഇടയിലും , 2019, 2020 സാമ്പത്തിക വർഷത്തെ എന്നിവയെ അപേക്ഷിച്ച് 2021 സാമ്പത്തിക വർഷത്തിൽ മെച്ചപ്പെട്ടിട്ടുണ്ട്. ഗ്രാമ, നഗര ഭേദമില്ലാതെ പുരുഷന്മാരിലും സ്ത്രീകളിലും നൈപുണ്യവർദ്ധന സംഭവിച്ചിട്ടുണ്ട്.
ഔപചാരിക തൊഴിൽ/സാങ്കേതിക പരിശീലനം നേടിയ വ്യക്തികളുടെ നിയോഗം:
കുറഞ്ഞത് 10 തൊഴിലാളികളെങ്കിലും ജോലി ചെയ്യുന്ന പ്രധാന ഒമ്പത് മേഖലകളിലെ സ്ഥാപനങ്ങളുമായി ബന്ധപ്പെട്ട് നടത്തുന്ന ത്രൈമാസ തൊഴിൽ സർവേയുടെ  നാലാം പാദ റിപ്പോർട്ട്  പ്രകാരം, 15.6 ശതമാനം സ്ഥാപനങ്ങൾ ഔപചാരിക നൈപുണ്യ പരിശീലനം നൽകിയിട്ടുണ്ട്. 20.5 ശതമാനം പേർക്ക് ജോലിസ്ഥലത്ത് പരിശീലനം നൽകി. ഔപചാരിക നൈപുണ്യ പരിശീലനവും  ജോലിസ്ഥലത്തെ പരിശീലനവും  സാമ്പത്തിക സേവനങ്ങളും  ഏറ്റവുമധികം ശതമാനം സ്ഥാപനങ്ങൾ ആരോഗ്യമേഖലയിലാണ്.
സ്കിൽ ഇന്ത്യൻ മിഷൻ
ദൗത്യത്തിന് കീഴിൽ, 20-ലധികം കേന്ദ്ര മന്ത്രാലയങ്ങൾ/വകുപ്പുകൾ മുഖേന രാജ്യത്തുടനീളം വിവിധ നൈപുണ്യ വികസന പദ്ധതികൾ നടപ്പിലാക്കുന്നു.
നിലവിൽ, PMKVY യുടെ മൂന്നാം ഘട്ടം, അതായത്, PMKVY 3.0 2021 ജനുവരി മുതൽ രാജ്യത്തുടനീളം നടപ്പിലാക്കുന്നു - PMKVY 3.0 പ്രകാരം, FY21 മുതൽ FY23 വരെയുള്ള കാലയളവിൽ  7.4 ലക്ഷം പേർക്ക് പരിശീലനം ലഭിച്ചു. 66 ശതമാനം പേർക്ക് സർട്ടിഫിക്കറ്റ് ലഭിച്ചു. 41,437 പേർക്ക് തൊഴിൽ ലഭിച്ചു.
ജൻ ശിക്ഷൺ സൻസ്ഥാൻ പദ്ധതിയിലൂടെ ജൻ ശിക്ഷൺ സൻസ്ഥാൻ  വഴി നൈപുണ്യ പരിശീലനത്തിനായി വാർഷിക ഗ്രാന്റ് നൽകി വരുന്നു. നിരക്ഷരർ, നവസാക്ഷരർ, പ്രാഥമിക വിദ്യാഭ്യാസമുള്ളവർ, പന്ത്രണ്ടാം ക്ലാസ് വരെയുള്ള പഠനത്തിന്റെ വിവിധ ഘട്ടങ്ങളിൽ കൊഴിഞ്ഞുപോയവർ  എന്നിവർക്ക് നൈപുണ്യ പരിശീലനം നൽകി വരുന്നു. മുൻഗണനാ വിഭാഗത്തിൽപ്പെട്ട സ്ത്രീകൾ, പട്ടികജാതി-പട്ടികവർഗ്ഗ വിഭാഗങ്ങൾ, മറ്റ് പിന്നാക്ക വിഭാഗങ്ങൾ അടക്കം 16.0 ലക്ഷം ഗുണഭോക്താക്കൾക്ക് 2020 മുതൽ 23 വരെയുള്ള  സാമ്പത്തിക വർഷങ്ങളിൽ പരിശീലനം ലഭിച്ചു. പരിശീലനം ലഭിച്ചവരിൽ 81 ശതമാനവും സ്ത്രീകളാണ്.
ദേശീയ അപ്രന്റീസ്ഷിപ്പ് പ്രോത്സാഹന പദ്ധതി - 2016-ൽ പദ്ധതി ആരംഭിച്ചതുമുതൽ, 2022 ഡിസംബർ 31 വരെ, 21.4 ലക്ഷം അപ്രന്റിസുകൾ വിവിധ വ്യവസായങ്ങളിൽ പരിശീലനം നേടി.
രാജ്യത്തുടനീളമുള്ള 14,938 ഇൻഡസ്ട്രിയൽ ട്രെയിനിംഗ് ഇൻസ്റ്റിറ്റ്യൂട്ടുകളിലൂടെ  149 ട്രേഡുകളിൽപ്പെട്ട തൊഴിലുകളിൽ ദീർഘകാല പരിശീലനം നൽകുന്നു - 2015 മുതൽ, 2022 ഒക്ടോബർ 30 വരെ, 91.7 ലക്ഷം വിദ്യാർത്ഥികൾക്ക് പരിശീലനം ലഭിച്ചു.
ക്രാഫ്റ്റ് ഇൻസ്ട്രക്ടർ ട്രെയിനിംഗ് സ്കീം - 2022 സാമ്പത്തിക വർഷത്തിൽ ആകെ 8,847 പേർ പരിശീലനം നേടി.
നാഷണൽ സ്കിൽ ഡെവലപ്മെന്റ് കോർപ്പറേഷൻ  ഇന്റർനാഷണൽ രൂപീകരിച്ചു
നൈപുണ്യ സംരംഭങ്ങൾ വികേന്ദ്രീകരിക്കുന്നതിനായി ലോക ബാങ്ക് വായ്പ സഹായത്തോടെ 2018-ൽ ആരംഭിച്ച പദ്ധതിയാണ് സ്കിൽ അക്വിസിഷൻ ആൻഡ് നോളജ് അവേർനെസ് ഫോർ ലൈവ്ലിഹുഡ് പ്രൊമോഷൻ  - സങ്കൽപിന്റെ ദേശീയ, സംസ്ഥാന ഘടകങ്ങളുടെ കീഴിൽ യഥാക്രമം 64, 700 പദ്ധതികൾ ഏറ്റെടുത്തു. 724 ജില്ലാ നൈപുണ്യ സമിതികൾ  രൂപീകരിച്ചു. ജില്ലാ തലത്തിൽ നൈപുണ്യ പരിശീലനം ആസൂത്രണം ചെയ്യുന്നതിനും നിയന്ത്രിക്കുന്നതിനും നിരീക്ഷിക്കുന്നതിനുമായി അവയെ ചുമതലപ്പെടുത്തിയിട്ടുണ്ട്.
മന്ത്രിസഭ
പ്രത്യക അതിവേഗ കോടതികൾക്കായുള്ള കേന്ദ്രാവിഷ്കൃത പദ്ധതി 2 വർഷത്തേക്ക് കൂടി തുടരുന്നതിന് കേന്ദ്ര മന്ത്രിസഭ അംഗീകാരം നൽകി
389 പോക്സോ കോടതികൾ ഉൾപ്പെടെ 1023 പ്രത്യേക അതിവേഗ കോടതികൾ തുടരും
1572.86 കോടി രൂപ , കേന്ദ്ര വിഹിതവും 971.70 കോടി രൂപ , സംസ്ഥാന വിഹിതവുമായി ആകെ 601.16 കോടി രൂപയുടെ യുടെ ചെലവ്
കേന്ദ്ര വിഹിതം നിർഭയ ഫണ്ടിൽ നിന്ന്
ലൈംഗിക കുറ്റകൃത്യങ്ങൾക്ക് ഇരയാകുന്നവർക്ക് വേഗത്തിൽ നീതി ലഭിക്കുവാനും ലൈംഗിക കുറ്റവാളികൾക്കെതിരായ പ്രതിരോധ ചട്ടക്കൂട് ശക്തിപ്പെടുത്തുവാനുമുള്ള സമർപ്പിത കോടതികളാണ് പ്രത്യേക അതിവേഗ കോടതികൾ.
389 പോക്സോ കോടതികൾ ഉൾപ്പെടെ 1093 പ്രത്യേക ട്രാക്ക് അതിവേഗ കോടതി കൾ കേന്ദ്രാവിഷ്കൃത പദ്ധതിയായി തുടരുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അധ്യക്ഷതയിൽ ചേർന്ന കേന്ദ്ര മന്ത്രി സഭാ യോഗം അംഗീകാരം നൽകി. 2021 ഏപ്രിൽ 1 മുതൽ 2023 മാർച്ച് 31 വരെയാണ് കാലാവധി. 1572.86 കോടിയാണ് ആകെ ചെലവ്. ഇതിൽ 971.70 കോടി രൂപ കേന്ദ്ര വിഹിതവും 601.16 കോടി രൂപ സംസ്ഥാന വിഹിതവുമായിരിക്കും. കേന്ദ്ര വിഹിതം നിർഭയ ഫണ്ടിൽ നിന്നാണ് നൽകേണ്ടത്. 2019 ഒക്ടോടോബർ 2 നാണ് പദ്ധതി ആരംഭിച്ചത്.
സ്ത്രീകളുടെയും കുട്ടികളുടെയും സുരക്ഷയ്ക്കും ഭദ്രതയ്ക്കും കേന്ദ്ര ഗവൺമെൻ്റ് എപ്പോഴും വലിയ പ്രാധാന്യമാണു നൽകുന്നത്. പെൺകുട്ടിയെ ശാക്തീകരിക്കുന്നതിനായി,ഗവണ്മെന്റ് ഇതിനകം തന്നെ 'ബേട്ടി ബച്ചാവോ ബേട്ടി പഠാവോ' തുടങ്ങിയ നിരവധി പരിപാടികൾ ആരംഭിച്ചു. പന്ത്രണ്ട് വയസ്സിന് താഴെയുള്ള പ്രായപൂർത്തിയാകാത്ത പെൺകുട്ടികളെയും പതിനാറ് വയസ്സിന് താഴെയുള്ള സ്ത്രീകളെയും ബലാത്സംഗം ചെയ്ത സംഭവങ്ങൾ രാജ്യത്തിന്റെ മുഴുവൻ മനസ്സാക്ഷിയെയും ഉലച്ചു. ഇത്തരം സംഭവങ്ങളും കുറ്റവാളികളുടെ നീണ്ട വിചാരണകളും വിചാരണ വേഗത്തിലാക്കാനും ലൈംഗിക കുറ്റകൃത്യങ്ങൾക്ക് ഇരയായവർക്ക് ഉടനടി ആശ്വാസം നൽകാനും കഴിയുന്ന ഒരു സമർപ്പിത കോടതി സംവിധാനം സൃഷ്ടിക്കേണ്ടതുണ്ടെന്നു ഗവൺമെൻ്റ് കരുതുന്നു.
കൂടുതൽ കർശനമായ നിർദ്ദേശങ്ങൾ കൊണ്ടുവരാനും അത്തരം കേസുകളുടെ വിചാരണ വേഗത്തിലാക്കാനും കേന്ദ്ര ഗവൺമെൻ്റ് "ക്രിമിനൽ നിയമ  നിയമം, 2018" പ്രാബല്യത്തിൽ വരുത്തുകയും ബലാത്സംഗം ചെയ്യുന്നവർക്ക് വധശിക്ഷ ഉൾപ്പെടെയുള്ള കർശന ശിക്ഷ നൽകുന്നതിനു വ്യവസ്ഥകൾ ഉൾപ്പെടുത്തുകയും ചെയ്തു. ഇത് പ്രത്യേക അതിവേഗ കോടതികൾ  സ്ഥാപിക്കുന്നതിലേക്ക് നയിച്ചു.
അതിവേഗ നീതി ഉറപ്പുവരുത്തുന്നതിനായുള്ള സമർപ്പിത കോടതികളാണ് പ്രത്യേക അതിവേഗ കോടതികൾ. സാധാരണ കോടതികളുമായി താരതമ്യപ്പെടുത്തുമ്പോൾ അവയ്ക്ക് മികച്ച കേസ് തീർപ്പാ ക്കൽ നിരക്ക് ഉണ്ട്. കൂടാതെ വേഗത്തിലുള്ള വിചാരണ നടത്തുകയും ചെയ്യുന്നു. നിസ്സഹായരായ ഇരകൾക്ക് വേഗത്തിൽ നീതി ഉറപ്പാക്കുന്നതിനു പുറമേ, ലൈംഗിക കുറ്റവാളികൾക്ക് എതിരായ പ്രതിരോധ ചട്ടക്കൂട് ഇത് ശക്തിപ്പെടുത്തുകയും ചെയ്യുന്നു.
നിലവിൽ 28 സംസ്ഥാനങ്ങൾ ഉൾക്കൊള്ളുന്ന ഈ പദ്ധതിയിൽ ചേരാൻ അർഹതയുള്ള 31 സംസ്ഥാനങ്ങളിലും ഇത് വ്യാപിപ്പിക്കാൻ ഉദ്ദേശിക്കുന്നു. വിദൂര
പ്രദേശങ്ങളിൽ ഉൾപ്പെടെ രാജ്യത്തെ ലൈംഗിക കുറ്റകൃത്യങ്ങൾക്ക് ഇരയാകുന്ന ഇരകൾക്ക് സമയബന്ധിതമായ നീതി ലഭ്യമാക്കുന്നതിനുള്ള സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഗവൺമെൻ്റുകളുടെ ശ്രമങ്ങളെ ഇത് പിന്തുണയ്ക്കുന്നു. പദ്ധതിയുടെ പ്രതീക്ഷിക്കുന്ന ഫലങ്ങൾ ഇപ്രകാരമാണ്:
സ്ത്രീകളുടെയും പെൺകുട്ടികളുടെയും സുരക്ഷയും ഭദ്രതയും ലക്ഷ്യമിടുന്നതിനുള്ള രാഷ്ട്രത്തിന്റെ പ്രതിബദ്ധത.
ബലാത്സംഗം,പോക്സോ നിയമത്തിന്റെ അടിസ്ഥാനത്തിൽ കെട്ടിക്കിടക്കുന്ന കേസുകളുടെ എണ്ണം കുറയ്ക്കുക.
ലൈംഗിക കുറ്റകൃത്യങ്ങൾക്ക് ഇരയാകുന്നവർക്ക് വേഗത്തിൽ നീതി ലഭ്യമാക്കുകയും ലൈംഗിക കുറ്റവാളികൾക്കെതിരായ ഒരു പ്രതിരോധമായി പ്രവർത്തിക്കുകയും ചെയ്യുക.
ഈ കേസുകൾ വേഗത്തിലാക്കുന്നത് കേസുകൾ കെട്ടിക്കിടക്കുന്നതുമൂലം നീതിന്യായ വ്യവസ്ഥയ്ക്കുക്കു സംഭവിക്കുന്ന അമിതഭാരം ലഘൂകരിക്കും.
(
രാഷ്ട്രപതിയുടെ കാര്യാലയം
രാഷ്ട്രപതി ഡിസംബർ 21 മുതൽ 24 വരെ കേരളം സന്ദർശിക്കും
കൊച്ചി, ഡിസംബർ 20, 2021
ഔദ്യോഗിക സന്ദർശനത്തിനായി രാഷ്ട്രപതി ശ്രീ രാം നാഥ് കോവിന്ദ് നാളെ  കേരളത്തിൽ എത്തും. നാളെ കാസർഗോഡ് പെരിയ ക്യാമ്പസ്സില് നടക്കുന്ന കേരള കേന്ദ്ര സര്വ്വകലാശാലയുടെ അഞ്ചാമത് ബിരുദദാന ചടങ്ങിൽ അദ്ദേഹം മുഖ്യാതിഥിയാകും. പ്രത്യേകം തയ്യാറാക്കിയ വേദിയില് വൈകിട്ട് 3.30 നാണു പരിപാടി. കേരള ഗവര്ണര് ശ്രീ ആരിഫ് മുഹമ്മദ് ഖാന്, സംസ്ഥാന തദ്ദേശ സ്വയംഭരണ എക്സൈസ് മന്ത്രി ശ്രീ എം. വി. ഗോവിന്ദന് എന്നിവരും പരിപാടിയിൽ സംബന്ധിക്കും. 2018-2020 ബാച്ചിന്റെ ബിരുദദാന ചടങ്ങാണ് നടക്കുന്നത്. 742 വിദ്യാര്ത്ഥികളാണ് ബിരുദം ഏറ്റുവാങ്ങുന്നത്.
തുടർന്ന് കൊച്ചിയിലെത്തുന്ന രാഷ്ട്രപതി ഡിസംബർ 22 ന് നേവൽ ബേസിൽ വിവിധ പരിപാടികളിൽ സംബന്ധിക്കും. ദക്ഷിണ നാവിക കമാൻഡിന്റെ പ്രവർത്തന പ്രദർശനം വീക്ഷിക്കുന്ന അദ്ദേഹം വിക്രാന്ത് സെല്ലും സന്ദർശിക്കും. ഡിസംബർ 23 ന് രാവിലെ കൊച്ചിയിൽ നിന്നും തിരുവനന്തപുരത്ത് എത്തുന്ന രാഷ്ട്രപതി, പി.എൻ.പണിക്കരുടെ പ്രതിമ അനാച്ഛാദനം ചെയ്യും
(RRTN/SKY
പ്രധാനമന്ത്രിയുടെ ഓഫീസ്
ശ്രീ എഫ്.സി. കോഹ്ലിയുടെ നിര്യാണത്തില് പ്രധാനമന്ത്രി അനുശോചിച്ചു
ശ്രീ എഫ്.സി. കോഹ്ലിയുടെ നിര്യാണത്തില് പ്രധാനമന്ത്രി ശ്രീ നരേന്ദ്രമോദി അഗാധമായ ദുഃഖം രേഖപ്പെടുത്തി.
''ഐ.ടി.ലോകത്തെ മാര്ഗ്ഗദീപമായ സംഭാവനകളുടെ പേരില് ശ്രീ എഫ്.സി കോഹ്ലി ഓര്മ്മിക്കപ്പെടും. നൂതനാശയങ്ങളുടെ സ്ഥാപനവല്ക്കരണത്തിനും സാങ്കേതിക വ്യവസായത്തെ മികവിലും അദ്ദേഹം മുന്പന്തിയിലായിരുന്നു. അദ്ദേഹത്തിന്റെ വിയോഗം വേദനിപ്പിച്ചു. അദ്ദേഹത്തിന്റെ കുടുംബത്തിനും നിരവധി ആരാധര്ക്കും ആദരാജ്ഞലികള്'' ഒരു ട്വീറ്റില് പ്രധാനമന്ത്രി പറഞ്ഞു.
ധനകാര്യ മന്ത്രാലയം
കോവിഡിനെതിരായ ഇന്ത്യൻ സമ്പദ്വ്യവസ്ഥയുടെ പോരാട്ടത്തിന് പിന്തുണ നൽകുന്നത് ലക്ഷ്യമിട്ടുള്ള പ്രഖ്യാപനങ്ങളുമായി കേന്ദ്രധനമന്ത്രി
രാജ്യത്തെ വ്യവസായ സംരഭങ്ങൾക്ക്, വിശിഷ്യാ MSME ൾക്ക് വായ്പലഭ്യത ഉറപ്പാക്കുന്നതടക്കം നിരവധി ആശ്വാസനടപടികൾ
ഇന്ത്യയുടെ മൊത്ത ആഭ്യന്തര ഉത്പാദനത്തിന്റെ പത്തുശതമാനം - 20 ലക്ഷം കോടി രൂപ - വരുന്ന ഒരു പ്രത്യേക സാമ്പത്തിക സമഗ്ര പാക്കേജ് പ്രധാനമന്ത്രി നരേന്ദ്രമോദി ഇന്നലെ പ്രഖ്യാപിച്ചിരുന്നു. ഇതിനൊപ്പം "ആത്മനിർഭർ ഭാരത് അഭിയാൻ" അഥവാ സ്വാശ്രയ ഭാരത് പ്രസ്ഥാനത്തിലേക്ക് നാം ചുവടുമാറ്റണം എന്നും അദ്ദേഹം ആഹ്വാനം ചെയ്തിരുന്നു. ഇത് സാക്ഷാത്കരിക്കുന്നതിനു ആവശ്യമായ അഞ്ചു തൂണുകളെ - സമ്പദ്വ്യവസ്ഥ, അടിസ്ഥാനസൗകര്യങ്ങൾ, സംവിധാനക്രമങ്ങൾ, ഊർജ്വസ്വലമായ മാനവിഭവശേഷി, ഡിമാൻഡ് എന്നിവയെപ്പറ്റിയും അദ്ദേഹം ഇന്നലെ എടുത്തുപറയുകയുണ്ടായി.
വിവിധ തലങ്ങളിൽ നടത്തിയ ചർച്ചകളുടെയും കൂടിക്കാഴ്ചകളുടെയും നല്ല വശങ്ങളെല്ലാം കൂട്ടിച്ചേർത്താണ് കോവിഡിനെതിരായ പോരാട്ടത്തിന്റെ ഭാഗമായുള്ള ഈ സാമ്പത്തിക പാക്കേജ് രൂപപ്പെടുത്തിയിട്ടുള്ളതെന്ന് ധന-കോർപറേറ്റ്കാര്യ മന്ത്രി ശ്രീമതി നിർമ്മല സീതാരാമൻ ഇന്ന് ന്യൂഡൽഹിയിൽ നടന്ന പത്രസമ്മേളനത്തിൽ വ്യക്തമാക്കുകയുണ്ടായി. പ്രധാനമന്ത്രി നരേന്ദ്രമോദി തന്നെ നേരിട്ട് ഇതുറപ്പാക്കിയിട്ടുണ്ടെന്നും അവർ ചൂണ്ടിക്കാട്ടി.
ഒരു സ്വാശ്രയഭാരതത്തിനു രൂപം നൽകുക എന്നത് ലക്ഷ്യമിട്ടുള്ളതാണ് ഈ പാക്കേജ്. അതുകൊണ്ടു തന്നെയാണ് ഇതിനെ "ആത്മനിർഭർ ഭാരത് അഭിയാൻ" എന്ന് വിളിക്കുന്നതും. സ്വാശ്രയഭാരതം കെട്ടിപ്പടുക്കാനുള്ള തൂണുകളെപ്പറ്റി സംസാരിക്കവെ, ഭൂമി, തൊഴിൽ, പണലഭ്യത, നിയമം എന്നിവയിലായിരിക്കും നാം ശ്രദ്ധകേന്ദ്രീകരിക്കുകയെന്നും ധനമന്ത്രി വ്യക്തമാക്കി.
തൊഴിലിടങ്ങളിലേക്കുള്ള മടക്കം കേന്ദ്രീകരിച്ചുള്ള നടപടികളാണ് ശ്രീമതി നിർമ്മല സീതാരാമൻ ഇന്ന് പ്രഖ്യാപിച്ചത്. തൊഴിൽദാതാക്കൾ, തൊഴിലാളികൾ, സൂക്ഷ്മ-ചെറുകിട-ഇടത്തരം സംരഭങ്ങൾ അടക്കമുള്ള വ്യവസായ സംരഭങ്ങൾ തുടങ്ങിയവരെ ഉത്പാദനപ്രക്രിയകളിലേക്കും, ജോലിക്കാരെ ഗുണപ്രദമായ തൊഴിലുകളിലേക്കും മടക്കികൊണ്ടുവരുന്നത് ലക്ഷ്യമിട്ടുള്ളതാണ് ഈ നടപടികൾ.
ഇന്ന് പ്രഖ്യാപിച്ച നടപടികൾ താഴെപ്പറയുന്നു:
പ്രധാനമന്ത്രിയുടെ ഓഫീസ്
പ്രധാനമന്ത്രി രാഷ്ട്രപതിയെ സന്ദര്ശിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് രാഷ്ട്രപതി ഭവനില് രാഷ്ട്രപതി ശ്രീമതി ദ്രൗപദി മുര്മുവിനെ സന്ദര്ശിച്ചു.
പ്രധാനമന്ത്രി ട്വീറ്റ് ചെയ്തു;
'ഇന്ന്, രാവിലെ രാഷ്ട്രപതി ജിയെ സന്ദര്ശിച്ചു'
--ND--
(Earlier today, called on Rashtrapati Ji. @rashtrapatibhvn pic.twitter.com/aXnz4wdrtU
— Narendra Modi  July 26, 2022
പ്രധാനമന്ത്രിയുടെ ഓഫീസ്
വാല്മീകി ജയന്തി ദിനത്തിൽ മഹർഷി വാല്മീകിയെ പ്രധാനമന്ത്രി നമിച്ചു
വാല്മീകി ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി മഹർഷി വാല്മീകിക്ക് ആദരാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"വാല്മീകി ജയന്തിയുടെ പ്രത്യേക അവസരത്തിൽ ഞാൻ മഹർഷി വാല്മീകിയെ ആദരപൂർവ്വം നമിക്കുന്നു. നമ്മുടെ സമ്പന്നമായ ഭൂതകാലവും മഹത്തായ സംസ്കാരവും രേഖപ്പെടുത്തുന്നതിനുള്ള അദ്ദേഹത്തിന്റെ പ്രധാന സംഭാവനകൾ നാം സ്മരിക്കുന്നു. സാമൂഹിക ശാക്തീകരണത്തിൽ അദ്ദേഹം നൽകിയ ഊന്നൽ നമ്മെ പ്രചോദിപ്പിക്കുന്നു."
(